 ትዕግስቲ ዋልተንጉስን እንዳልክ ኣሰፋን ንዝሓለፉ 10 ዓመታት ኣብ ጉዳይ ሓዳርን ቤተሰብን ዘማኽሩ ሰብ ሞያ ኮይኖም እናሰርሑ ይርከቡ ኣብዚ ሕዚ እዋን ከኣ የእርቅ ማእድ መኣዲ ዕርቂ ብዝብል ኣብ ዝጀመርዎ ብሬድዮ ዝመሓላለፍ መደብ ይሰርሑ ኣለዉ እንዳልክ ከም ዝበሎ እንተኾይኑ ንፍቕርን ሓዳርን ኣብ ሓደጋ ካብ ዘእትዉ ምኽንያታት እቲ ሓደ መጻምዲ ብዛዕባ ፍቕሪ ወይ ሓዳር ዘለዎም ፍልጠት ምንኣስዩ ትዕግስት ብወገና ሓዳር ዝጅምር ንነብስኻ ብምርኣይ እዩ ብምባል ንመጻምድኻ ቅድሚ ምርኣይ ንነብስኻ ምፍታሽ ኣገዳሲ ከም ዝኾነ ትገልጽ ምድኻም ቁጠባዊ ዓቕሚ ፍልልይ ባህሊ ኣተሓሳስባን ደረጃ ትምህርትን ንሓዳር ወይ ንፍቕሪ ኣብ ሓደጋ ከውድቑ ካብ ዝኽእሉ ምኽንያታትዮም ይብል እንዳልክ ብፍላይ ኣብ ሞንጎቶም መጻምዲ ዘሎ ጸገም ምርድዳእ መንቀሊ ጎንጽታት ክኽኸውን ከም ዝኽእል የረድእ ወይዘሮ ኣበባ ንሓሞይን ሓማተይን ከም ስድራይ ስለዝተቐበልኩን ሕጉስቲ ብምንባረይን ሓዳረይ ዝሰመረ ክኸውን ሓጊዙኒ ይብላ ምስ በዓል ገዝአን ናብ ጎንጺ ዝኣተዉሉ እዋን ምንባሩ ብምዝኽኻር ነዚ ከኣ ብምክእኣል ከምዝሰገርዎ ይዛረባ ጾታዊ ስምዒት እንታይ ምዃኑ ኣይፈልጦንየ ነብስኻ ምርኣይ ትዕግስት ንሰብ ሓዳርን ቤተሰብን ክተማኽር ከላ ዘስተብሃለትሉ ሓደ ዓብዪ ጉዳይ ክልቲኦም መጻምዲ ንነብሶም ዝህብዎ ግምትዩ ክልቲኦም መልኣካዊ ባህርይ ከርእዩ ከምዝፍትኑ ትገልጽ ጸገማት ከኣ ብግዜ እናማዕበሉ ይኸዱ ናብ ሓዳር ዝኣትዉ ሰባት ንጅቡኦም ወይ ናይ ባንኪ ሒሳብ ይርእዩ እዮም እትብል ትዕግስቲ ልክዕ ከምኡ ንነብሶም ዘለዎም ኣራኣእያን እምነትንውን ክፈትሑ ከም ዝግባእ ትሕብር እንዳልክን ትዕግስትን ነቶም ኣብ ሓዳር ወይ ፍቕሪ ብተደጋጋሚ ንዘጋጥሙ ጸገማት ኣገልግሎት ምኽሪ ዝህቡ ኣካላት ዘይምህላዎም ከም ጸገም ይገልጽዎ ወይዘሮ ኣበባውን ኣማኻሪ እንተዝህልዉ ኢለን ከምዝሓስባ ምስ ቢቢሲ ኣብ ዝገበርኦ ቃለ-መሕትት ተዛሪበን መጻምዲ ቅድሚ ናብ ሓዳር ምእታዎም ብዛዕባ ክምስርትዎ ዝደልዩ ቤተሰብ ሸቶ ክብርታትን ካልኦት ጉዳያትን ኮፍ ኣቢሉ ዘማኽር በዓል ሞያ ዘይምህላዉ እቶም ናብ ሓዳር ዝኣተዉ ሰባት ንዘጋጥምዎም ጸገማት በይኖም ክቃለስዎም ይገብር ምንጪ ስእሊ, Tigist WalteNigus and Endalk Facebook pages ሓዳር ዝሰመረ ክኸውንን ፅኑዕ ሰረት ቤተሰብ ክኸውንን ሓገዝ ዝህቡ ትካላት ክህልዎ ኣለዎም ይብሉ ክልቲኦም ሰብ ሞያ ወይዘሮ ኣበባውን ብዛዕባ ሓዳር እኹል ግንዛበ ንምርካብ ቅድምኤን ሓዳር ካብ ዝገበሩ ወለደንን ካልኦት ዓበይቲ ሰባትን እናሓተታ ፍልጠት ንምርካብ ይፍትና ምንባረን ይዛረባ ናብ ማሕበራዊ ትካላት ባህላዊ ዋኒናት ዝፍጸመሎም ማሕበራት ሃይማኖታዊ ኣቦታትን እኖታትን ከምኡ ድማ ትካላት ኣገልግሎት ምኽሪ ዝህባ ምኽያድ ዓብዪ ረብሓ ከምዘለዎ እንዳልክ ይገልጽ ፈተናታት ሓዳር ትዕግስቲን እንዳልክን ዓሰርተ ዓመት ኣብ ዘቑጸረ ናይ ምምኻር ስረሖም ንኢትዮጵያውያን መጻምዲ ዘጸገሙዎም ጉዳያት ተዓዚቦም እዮምዘይምትእምማን ዘይምርድዳእ ናይ ቤተሰብ ኢድ ኣእታውነት ንነብስኻ ትሑት ግምት ምሃብ ኣብ ጾታዊ ርክብ ዘሎ ዘይምርድዳእን ጸገም ኣብ ዘጋጥሞም ሰብ ሓዳርን ቤተሰባትን ዝረኣዩ መሰረታዊ ጸገማት ከምዝኾኑ ትዕግስቲ ትዛረብእንተኾነ እቶም ጸገማት ካብ መሰረት ንምፍታሕ እንትፍተን እቶም መጻምዲ ንርእሶም ዝህብዎ ግምት ዝዓዘዘ ከምዝኾነ ትገልጽ ብተወሳኺ እቶም ብላዕላይ ጸገማት መሲሎም ዝረአዩ ምኽንያታት ምልክታት እምበር እቲ ሕማም ባዕሉ ከምዘይኮነ ትገልጽ ኣብ ውሽጢ ሓዳር ገሊኡ ንባዕሉ ብቑዕ እየ ዝብል ዝሓለፈ ግምት ዘለዎ እንትኾን ገሊኡ ድማ ብምሒር ምንኣስ ዓርሰ እምነት ብቑዕ ኣይኮንኩን ኢሉ ዝኣምን እዩ እትብል ትዕግስቲ እቲ ብቑዕን ተፈታውን ኣይኮንኩን ኢሉ ዝኣምን ነቲ መጻምዱ ኣይሰምዖም ብምባል ናይቲ ዘይምርድዳእ መሰረት ምርኣይ ከምዘድሊ ትመክር ሞሮኮ ብኽሲ ምንጻል ጥንሲ ኣሲራታ ዝነበረት ጋዜጠኛ ፈቲሓ ስለዚ ድማ መጻምዲ ብዛዕባ ባዕሎም ዝስመዖም ስምዒት እንታይ ከምዝኾነ ምጽናዕን ምፍታሽን ቀዳማይ ተግባር እንተዝኸውን ትብል ንባዕሎም ትሑት ግምት ዘለዎም ሰባት ኣብ ሓዳሮም ነዳዳት ዓውዓው ዝብሉ ንዝኾነ ነገር ተቐዳዲሞም መልሲ ዝህቡን ኩሉ ይፈልጥ እየ ዝብሉ ስለዝኾኑ ንመጻምዶም ኣጸገምቲ ከምዝኾኑ ትዕግስቲ ትገልጽ እንዳልክ ብወገኑ ፈተናታት ሓዳር ብዙሓትኳ እንተኾኑ ጸገማት ኩሉሻብ መፍትሒ ከምዘለዎም ምርዳእ መጻምዲ ክርድኡዎ ዘለዎ ፈላማይ ነጥቢ እዩ ይብል ከምኡውን ተጓይኻ ሓዳር ካብ ምፍራስ ግዜ ሂብካ ጸገምካ ምፍታሕ ኣድላዪ ምዃኑ ይሕብር ጸገሞም ባዕሎም ክፈትሑ እንተዘይክኢሎም ድማ ንሳልሳይ ወገን ዕድል ክህቡ ከምዘለዎም ዝገልጽ እንዳልክ ሰብሞያ ምምኻር ሓዳር መራሕቲ ሃይማኖትን ብዕድመ ዝበሰሉ ሰባትን ንመሰል ጸገማት መፍትሒ ከምዝኾኑ ይሕብር ኣብ ሓዳር ምስተኣተወ መዓልታዊ ምጉናጽ ተፈጢሩ ምድፍፋር ምጽራፍን እንትመጽእን ዝሃነጽካዮ እንትፈርስን ናብ ናይ ሓዳር ካዝና ዝነበረ ፍቕሪ ምውድኡ የርእየና ይብል እንዳልክ ኣብ ዝኾነ ሓዳር ዝፍጠሩ ጸገማት ክኢልካ ምንባር ዝከኣል እቶም መጻምዲ ኣብ ጽቡቕ እዋን ዝኣከብዎ ፍቕሪ ስለዘሎ ምዃኑ ክልቲኦም ሰብሞያ ይገልጹ ናይ ፍቕሪ መኽዘንኩም እንተጎዲሉ ከም ብሓዱሽ ብፍቕራዊ ስምዒት ብምቅርራብን ፍቕርኹም ብምግልላጽን ሓዳርኩም ምሕዳስ ከምዘድሊ ትዕግስቲ ትዛረብ ብሓዳር ዝነብሩ ሰብኣይን ሰበይትን ጥራይ ነብሶም ወጺኦም ከምዘይተሓፋፈሩ ብስምዒት ውን ጥራዮም ክኾኑ ከምዘለዎም እትገልጽ ትዕግስቲ ሚስጥር ዝሕዙን ዝተሓባብኡን እንተኾይኖም ግን ንጎንጺ ዝኸውን መዳበርያ ከም ምውሳኽ ምዃኑ ትገልጽ እንተኾነ ክንድዚ ግልጽነት ብሓደ ግዘ ዝመጽእ ከምዘይኮነ ትዛረብ ሓበራዊ ራእይ ሰብ ሓዳር መጻምዲ ብታሕጓስን ጓይላን ምስተመርዐዉ ሓዳር ድሕሪ ምግባር ቆልዑ ምውላድ ገዛ ምስራሕን ካልኦት ዘድልይዎም ነገራት ምምላእን ነንባዕሎም ፍቕሮም ምግላጽ ይርስዕዎ እዮም እትብል ትዕግስቲ መፍትሒኡ ሓበራዊ ራእይ ምቕማጥ እዩ ትብል ከምቲ ሓደ ሰብ ናይ ውልቅኡ ዕላማ ዘለዎ ኣብ ሓዳር ውን ሓበራዊ ትልሚ ተግባርን ራእይን ምቕማጥ ኣድላዪ ከምዝኾነ ትገልጽ ሓበራዊ ትልሞም ገዛ ምስራሕ እንተኾይኑ ገዛ ጥራይ እዮም ዝሰርሑ ኣብ ስምዒቶም ግን ኣይሰርሑን ሓበራዊ ድልየቶም መኪና ምግዛእ እንተኾይኑ መኪና እዮም ዝገዝኡ እምበር ኣብ ቤተሰቦም ኣይሰርሑን ትብል እቲ ዝምስርትዎ ቤተሰብ ድሕሪ ሓሙሽተ ዓመት ብመዳይ ስምዒት ቁጠባን ምስቲ ዝነብርሉ ማሕበረሰብ ዝህልዎ ርክብ ከመይ ኣጠዓዒሞም ከምዝኸዱ እንድሕር ዳኣ ዘይተሊሞም ክሳራ ከምዝኾነ ትዛረብ ብተወሳኺ ሓበራዊ ትልሚ እንተውጽኡ ደቆም ከመይ ከምዘዕብዩ ነንሓድሕዶም ከመይ ከምዝተሃናነጹ እንተዘይተዘራሪቦም ቁሳዊ ሃብቲ ጥራይ ነቲ ሓዳር ብኽልተ እግሩ ደው ከምዘየብሎ ትገልጽ ክሳብ መዓዝ ለበዋ? 